Kórónuveiran hafði mikil áhrif á ferðir flugfélaga í aðdraganda jóla. Talið er að rúmlega fjögur þúsund og fimm hundruð flugferðir hafi verið felldar niður. Flugfélögum hefur gengið illa að manna vélarnar vegna fjölda starfsmanna sem geta ekki mætt til vinnu vegna covid.
Farþegar sem voru á leið í jólafrí lentu í vandræðum víða um heim þegar flugsamgöngur fóru úr skorðum. Samkvæmt vefnum Fligtaware.com er búið að fella niður um tvö þúsund flug í dag, þar af um sjö hundruð frá flugvöllum í Bandaríkjunum. Í mörgum tilfellum er ástæðan að flugfélög geta ekki mannað vélarnar vegna þess að starfsfólk er ýmist smitað af kórónuveirunni eða í sóttkví. Ed Bastian framkvæmdastjóri Delta flugfélagsins óskaði eftir því að sóttvarnarstofnun Bandaríkjanna stytti sóttkví fullbólusetts fólks úr tíu dögum í fimm. Í gær voru tvö þúsund og fjögur hundruð flugferðir felldar niður og seinka varð ellefu þúsund ferðum. Strandaglópar á flugvöllum víða um heim vanda flugfélögunum ekki kveðjurnar. Fólk hafði lagt á sig langt ferðalag en við komu á flugvöllin komst það að því að flugi þeirra hafi verið frestað.
Rúmlega 109 milljón Bandaríkjamanna ætlaðu að ferðast með lest, bíl eða flugvélum frá Þorláksmessu og til annars janúar. Þetta er þrjátíu og fjögurra prósenta aukning frá því um síðustu Jól.
Í gær voru 19 brottfarir frá Keflavíkurflugvelli en flugi Icelandair til Berlínar var aflýst. Sjö vélar fara frá Keflavíkurflugvelli í dag, á morgun annan dag jóla er fyrirhuguð fjörtíu og ein brottför, allar vélarnar eru á áætlun.
Kórónuveiran setti strik í reikning ferðalanga um helgina. Fresta varð rúmlega fjögur þúsund og fimm hundruð flugferðum vegna þess að fjöldi starfsmanna flugfélaga gat ekki mætt til vinnu vegna veirunnar.